Lukuaika noin 3 min

Suomi saavutti talvella 72 prosentin työllisyysasteen ensimmäisen kerran sitten vuoden 1990. Valtakunnallinen lukema ei vielä päätä huimaa eikä alueellinen jako mairittele. Työllisyysaste on 72 prosentissa ainoastaan seitsemässä etelän ja läntisen Suomen maakunnassa. Itä- ja Pohjois-Suomessa työllisyysaste on jopa kymmenen prosenttiyksikköä alhaisempi kuin Pohjanmaalla (75,2 %) saati Ahvenanmaalla (81,7 %). Ruotsissa työllisyysaste on 79 prosenttia.